ሀገር አቀፍ ሴት የትምህርት አመራሮች የጋራ ጥምረት ተመሰረተ
ሀገር አቀፍ ሴት የትምህርት አመራሮች የጋራ ጥምረት መመስረቱ ተገለጸ፡፡ጥምረቱ ሴቶችን ወደ አመራርነት ሊያመጣቸው የሚችሉ ብቃትና ክህሎት እንዲያዳብሩና ውጤታማ የትምህርት ስራ አመራሮች ሆነው እንዲገኙ ለማስቻል ያለመ ነው ተብሏል፡፡በኢትዮጵያ በትምህርት ዘርፍ የሴቶች አመራርነት ሀገር አቀፍ ጥምረት ምስረታ በአዲስ አበበ ተካሂዷል።የትምህርት ሚኒስትር ዴኤታ ዶ/ር ገረመው ሁሉቃ በትምህርት ዘርፍ የሚገኙ ሴቶችን ወደ አመራርነት ማምጣት ሴቶችን ከማብቃት ያለፈ ተጨባጭ ፋይዳ እንዳለው መረዳት ይገባል ብለዋል።በሀገሪቱ በትምህርት መስክ ሴቶችን በማብቃት ረገድ የተወሰኑ ስራዎች ቢሰሩም ሴቶችን በዘርፉ ወደ አመራርነት ማምጣት የተቻለው 10 በመቶ እንኳን የሚሞላ እንዳልሆነ ነው መረጃዎች የሚያሳዩት።በትምህርት መስክ የሚገኙ ሴቶችን ወደ አመራርነት በማምጣት በዘርፉ ሊመዘገቡ የሚገባቸውን ለውጦች ለማስገንዘብ አስፈላጊ በመሆኑ ይህ ሀገር አቀፍ ጥምረት ከፍተኛ አስተዋጽኦ እንደሚኖረው ተገልጿል።ጥምረቱ በአሰራር ስርዓት ላይ የሚታየውን ማነቆ ለማለፍና ሴቶችም ያላቸውን አቅም ለመጠቀም እንደሚያግዝ ከትምህርት ሚኒስቴር ያገኘነው መረጃ ያመለክታል፡፡